উত্তর – বিশ্বের মোট জনসংখ্যার ৯০ % সমভূমিতে বসবাস করেন । এই ভৌগোলিক কারণ গুলি হল –
i) জলবায়ু – এখানে মাঝারি উষ্ণতা ও পরিমিত বৃষ্টিপাতের জন্য জলবায়ু মৃদুভাবাপন্ন প্রকৃতির হয় ।
ii) কৃষির উন্নতি – বিস্তীর্ণ সমতল জমি, উর্বর গভীর পলি বা বেলে মাটি বা কৃষ্ণ মৃত্তিকা, জল সেচের সুবিধার জন্য সমভূমি বিশ্বের শ্রেষ্ঠ কৃষি অঞ্চল । যথা – সিন্ধু গঙ্গা ব্রহ্মপুত্র সমভূমি ইত্যাদি ।
iii) জলের সহজলভ্যতা – সমভূমির মাটির অগভীরে ভৌম জল এবং অসংখ্য নদ-নদী, খাল ও জলাশয় থেকে সেচ, দৈনন্দিন কাজকর্ম, পানীয় ও শিল্প কাজে জল পর্যাপ্ত পরিমাণে পাওয়া যায় ।
iv)পরিবহন ও যোগাযোগ উন্নতি – সমতল ভূমিরূপ এবং বিপুল জনসংখ্যার কেন্দ্রীভবনের জন্য ঘন জালের আকারে সড়ক, রেল, পাতাল রেল, নদী ও আকাশপথের বিস্তার ঘটে ।